b'\n_START_ARTICLE_\nDr. Phlox\n_START_SECTION_\nPregled\n_START_PARAGRAPH_\nPhlox je Denobulanac, a na\xc2\xa0Zemlji\xc2\xa0je kao dio Me\xc4\x91uvrsne Medicinske Razmjene, tijekom koje je pozvan slu\xc5\xbeiti na\xc2\xa0Enterprise. Kao dio\xc2\xa0Razmjene, regularno se dopisujue sa svojim kolegom i zamjenikom na planetu\xc2\xa0Denobula Triaxa, Dr. Lucasom (Nakon\xc2\xa0Xindijskog\xc2\xa0napada na Zemlju, Lucas je premje\xc5\xa1ten sa Denobule na Zemaljsko Kriogeno Spremi\xc5\xa1te poznatije pod nazivom Hladna Stanica 12)._NEWLINE_U skladu s Denobulanskim tradicijama, Phlox ima tri \xc5\xbeene, od kojih svaka ima jo\xc5\xa1 dva mu\xc5\xbea. Samo jedna od njegovih supruga, Feezal, pojavljuje se u seriji. Floks ima petero djece: dvije k\xc4\x87eri, od kojih obje rade na podru\xc4\x8dju medicine, i tri sina od kojih je jedan umjetnik, a drugo dvoje su se udaljili od njega._NEWLINE_Phlox ima otvoren um za druge vrste i kulture, \xc4\x8dak i Antarance, koji su jo\xc5\xa1 uvijek u ratu s Denobulancima. Vrlo je iskren u razgovorima o ljubavnim i seksualnim pitanjima, \xc5\xa1to \xc4\x8desto sramoti druge \xc4\x8dlanove posade, a ponekad igra ulogu matchmakera. Zanima ga alternativna medicina, prirodni lijekovi, a njegova ambulanta sadr\xc5\xbei me\xc4\x91uplanetarni\xc2\xa0zoolo\xc5\xa1ki vrt._NEWLINE_Phlox ima \xc4\x8dudljiv smisao za humor. Voli zemaljska jela, pogotovo\xc2\xa0kinesku kuhinju. Tako\xc4\x91er ga zanima\xc2\xa0religija: jednom se molio sa skupinom redovnika\xc2\xa0koji su posjetili Enterprise, proveo je tjedan dana u\xc2\xa0Tibetanskom\xc2\xa0samostanu, slu\xc5\xa1ao je\xc2\xa0misu\xc2\xa0u Bazilici sv. Petra\xc2\xa0u Rimu, i promatrao je \xc2\xa0Tal-Shanar ritual u Vulkanskom\xc2\xa0sveti\xc5\xa1tu u Sausalitu._NEWLINE_Phloxove fizi\xc4\x8dke sposobnosti postupno su otkrivane. Potrebno mu je malo sna svakog dana, a godi\xc5\xa1nje spava "zimski san" \xc5\xa1est dana. Tako\xc4\x91er ima veliku kontrolu nad svojim mi\xc5\xa1i\xc4\x87ima lica, pa mo\xc5\xbee \xc5\xa1ire otvoriti usta, pa ponekad vidimo njegov nemogu\xc4\x87e velik osmjeh ("Slomljeni luk", "Ovo su putovanja..."). Kada je pod prijetnjom, Phlox si mo\xc5\xbee napuhati glavu poput\xc2\xa0riba napuha\xc4\x8da, kako bi otjerao napada\xc4\x8de ("Dom").\n_START_SECTION_\nVanjski linkovi\n_START_PARAGRAPH_\nPhlox na Memory Alphi (Wikiji Zvjezdanih staza)'